|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна Покрајина Војводина  **Покрајински секретаријат за образовање, прописе, управу  и националне мањине – националне заједнице**  Булевар Михајла Пупина 16, 21000 Нови Сад  Т : +381 21 487 4452  Ounz@vojvodinа.gov.rs | |
|  | БРОЈ:00428588 2025 09427 | ДАТУМ: 12.02.2025. године |

На основу члана 5. Покрајинске скупштинске одлуке о додели буџетских средстава за финансирање и суфинансирање програмских активности и пројеката у области основног и средњег образовања и васпитања и ученичког стандарда у Аутономној покрајини Војводини («Службени лист АПВ“, број 14/15 и 10/17), члана 24. став 2. Покрајинске скупштинске одлуке о покрајинској управи ("Сл. лист АП Војводине", број 37/2014, 54/2014 - др. oдлука, 37/16, 29/17, 24/19, 66/20 и 38/2021) и члана 2. Правилника о додели буџетских средстава Покрајинског секретаријата за образовање, прописе, управу и националне мањине-националне заједнице за финансирање и суфинансирање програма и пројеката којима се промовише и унапређује безбедност ученика у основним и средњим школама на територији АП Војводине у 2025 («Сл.лист АПВ», бр. 8/2025), покрајински секретар за образовање, прописе, управу и националне мањине ‒ националне заједнице, расписује:

**КОНКУРС**

**ЗА ФИНАНСИРАЊЕ И СУФИНАНСИРАЊЕ ПРОГРАМА И ПРОЈЕКАТА ЗА ПОДИЗАЊЕ КВАЛИТЕТА ОСНОВНОГ И СРЕДЊЕГ ОБРАЗОВАЊА - ПРОМОВИСАЊЕ И УНАПРЕЂЕЊЕ БЕЗБЕДНОСТИ УЧЕНИКА У ОСНОВНИМ И СРЕДЊИМ ШКОЛАМА НА ТЕРИТОРИЈИ АП ВОЈВОДИНЕ У 2025. ГОДИНИ**

Средства обезбеђена Покрајинском скупштинском одлуком о буџету Аутономне покрајине Војводине за 2025. годину за финансирање и суфинансирање програма и пројеката којима се промовише и унапређује безбедност ученика у основним и средњим школама на територији АП Војводине у 2025. години, износе укупно **5.000.000,00 динара**, од којих **3.500.000,00 динара** за основне школе и **1.500.000,00 динара** за средње школе.

Право на доделу средстава имају установе основног и средњег образовања и васпитања на територији АП Војводине, чији је оснивач Република Србија, аутономна покрајина или јединица локалне самоуправе (у даљем тексту: корисници).

Наведена средства намењена су за финансирање и суфинансирање програма и пројеката којима се промовише и унапређује безбедност ученика у основним и средњим школама на територији АП Војводине, нарочито за финансирање и суфинансирање:

1. пројеката/програма који утичу на подизање знања и вештина код деце и младих у вези са заштитом од злоупотребе психоактивних супстанци, заштитом од насиља, злостављања и занемаривања и других облика ризичног понашања, практичне радионице школе и спољне заштитне мреже( ученици, наставници, родитељи и чланови спољне заштитне мреже);
2. пројеката/програма који доприносе подизању знања и вештина код наставника и родитеља у области заштите деце од злоупотребе психоактивних супстанци, заштите од насиља, злостављања и занемаривања и других облика ризичног понашања, укључујући и пројекте размене примера добре праксе у области унапређења безбедности ученика (родитељи, наставници и спољна заштитна мрежа);

**КРИТЕРИЈУМИ ЗА РАСПОДЕЛУ СРЕДСТАВА**

Приликом одређивања висине средстава за доделу, примењују се следећи критеријуми:

|  |  |
| --- | --- |
| 1 | степен укључености спољне заштитне мреже у програмске активности; |
| 2 | степен укључености циљне групе (ученика и родитеља), којој је програм/пројекат намењен; |
| 3 | досадашња искуства у реализацији програма/пројеката који доприносе унапређивању образовно-васпитног рада; |
| 4 | степен развијености јединице локалне самоуправе на чијој територији се налази установа; |
| 5 | постојање других извора финансирања програмских активности односно пројеката; |
| 6 | успешна реализација додељених средстава из буџета АП Војводине претходних година са достављеним извештајем и доказима о наменском и законитом коришћењу буџетских средстава; |

**НАЧИН АПЛИЦИРАЊА**

Захтеви за доделу средстава подносе се на јединственом конкурсном обрасцу Секретаријата, који се може преузети на званичној Web презентацији Секретаријата : [**www.puma.vojvodina.gov.rs**](http://www.puma.vojvodina.gov.rs/) **.**

**Једно правно лице може да поднесе највише две пријаве.**

Комисија неће разматрати: непотпуне пријаве, неблаговремене пријаве, недопуштене пријаве (пријаве поднете од стране лица која су неовлашћена и субјеката који нису предвиђени конкурсом), пријаве које се не односе на конкурсом предвиђене намене, пријаве које се односе на набавку опреме или одржавање опреме која је у функцији реализације пројекта, пријаве корисника који у претходном периоду нису оправдали додељена средства путем финансијских и наративних извештаја, пријаве корисника који наративни/финансијски извештај о реализацији програма/пројеката из претходног конкурсног периода нису доставили у предвиђеним роковима, програме односно пројекте чија реализација не може претежно да се изврши у току текуће буџетске године.

О додели средстава корисницима одлучује покрајински секретар надлежан за послове образовања на предлог Комисије за спровођење конкурса, која разматра пристигле захтеве. Комисија задржава право да од подносиоца захтева, по потреби, затражи додатну документацију или информације, односно да за доделу средстава одреди испуњење потребних услова.

Уколико пријаву потписује лице по овлашћењу, неопходно је приложити уредно потписано овлашћење за потписивање.

Резултати конкурса се објављују на интернет страници Секретаријата.

**Рок за подношење пријава на конкурс је 14. март 2025. године.**

**Додатне информације у вези са реализацијом Конкурса могу се добити на телефон 021/487-4452.**

Пријаве на Конкурс (искључиво на попуњеном обрасцу пријаве, која се налази на сајту Покрајинског секретаријата) доставља се у папирном облику у затвореној коверти на адресу:

**ПОКРАЈИНСКИ СЕКРЕТАРИЈАТ ЗА ОБРАЗОВАЊЕ, ПРОПИСЕ, УПРАВУ И НАЦИОНАЛНЕ МАЊИНЕ – НАЦИОНАЛНЕ ЗАЈЕДНИЦЕ, БУЛЕВАР МИХАЈЛА ПУПИНА 16, 21000 НОВИ САД**, са назнаком назива конкурса/програма и пројекта, поштом или лично предајом писарници покрајинских органа управе (на наведену адресу) у времену од 9.00 до 14.00 часова.

Образац пријаве за наведене конкурсе, са прилозима, може се преузети од **12. фебрауара 2025. године** на званичној Web презентацији Секретаријата : [**www.puma.vojvodina.gov.rs**](http://www.puma.vojvodina.gov.rs/) **.**

**ПОКРАЈИНСКИ СЕКРЕТАР**

Ótott Róbert  
 (Роберт Отот)